
Číslo spisu: OÚ-BB-MPO-2024/001291 - 
Z á p i s n i c a 

z vyhodnotenia Vyhlásenia elektronickej aukcie, ktoré sa konalo dňa 05.04.2024 v kancelárii č. 220 na majetkovoprávnom odbore Okresného úradu Banská Bystrica

I. Identifikačné údaje správcu:

Okresný úrad Banská Bystrica, Námestie Ľ. Štúra 5943/1, 974 05 Banská Bystrica

II. Identifikácia ponúkaného majetku  štátu:
Okres:
Veľký Krtíš
Obec:
Senné
k. ú.:
Senné
III. Obsah ponuky:

Nehnuteľnosti v k. ú. Senné: 

 LV č. 63, podiel 1/1

· Stavba – rodinný dom súpisné číslo 49 na parcele CKN č.97 s príslušenstvom - Hospodárska budova na parcele CKN č. 92 a NN prípojka,

· pozemok  parcela CKN č. 92 – zastavané plochy a nádvoria o výmere 78 m2,

· pozemok  parcela CKN č. 93 – zastavané plochy a nádvoria o výmere 20 m2,
· pozemok  parcela CKN č. 94 – zastavané plochy a nádvoria o výmere 14 m2,

· pozemok  parcela CKN č. 95 – zastavané plochy a nádvoria o výmere 50 m2,

· pozemok  parcela CKN č. 97 – zastavané plochy a nádvoria o výmere 85 m2.

LV č. 21, podiel 1/2

· pozemok  parcela CKN č. 100 – zastavané plochy a nádvoria o výmere 502 m2.
Primeraná cena bola zistená v Znaleckom posudku č. 30/2023 zo dňa 25.06.2023, ktorý vypracoval Ing. Juraj Talian, PhD., Hrobákova 13, 851 02 Bratislava, znalec v odbore stavebníctvo, odvetvie Odhad a oceňovanie nehnuteľností a Pozemné stavby, podľa vyhlášky Ministerstva spravodlivosti Slovenskej republiky č. 492/2004 Z. z. o stanovení všeobecnej hodnoty majetku. Podľa citovaného znaleckého posudku všeobecná hodnota predávanej nehnuteľnosti je 16.300,- €.

      Ponukové konanie bolo vykonané v súlade s ustanovením § 8 ods.1  zákona č. 278/1993 Z. z. o správe majetku štátu v znení neskorších predpisov. 

      Ponuka na prevod správy majetku štátu iným správcom bola zverejnená dňa 24.01.2024 v Registri ponúkaného majetku štátu, začiatok lehoty na doručovanie ponúk bol 25.01.2024, koniec lehoty na doručovanie ponúk bol 23.02.2024. V stanovenej lehote na doručovanie ponúk t. j. do 23.02.2024 neprejavil záujem o dočasne prebytočný majetok štátu žiadny správca majetku štátu.         

IV. Vyhlásenie elektronickej aukcie
Elektronická aukcia bola vyhlásená podľa § 8aa ods. 1 zákona č. 278/1993 Z. z. a Okresný úrad Banská Bystrica, ako správca majetku štátu v dočasnej správe, zverejnil podľa § 8aa ods. 2 zákona č. 278/1993 Z. z. o správe majetku štátu v znení neskorších predpisov oznámenie o vyhlásení elektronickej aukcie v registri dňa 27.02.2024.
Začiatok lehoty na doručovanie ponúk:
28.02.2024

Koniec lehoty na doručovanie ponúk:

26.03.2024
V. Vyhodnotenie elektronickej aukcie
 Dočasný   správca   majetku   štátu   uskutočnil  v  súlade  s  §  8aa   ods. 4  písm. b/  zákona č. 278/1993 Z. z.  o správe majetku štátu v znení  neskorších  predpisov vyhodnotenie vyhlásenej elektronickej aukcie na predaj prebytočného nehnuteľného  majetku  štátu v komisii. Členov komisie menoval prednosta okresného úradu v zložení: viď prezenčná listina.
Termín, čas  a miesto  konania  komisie  vyhodnotenia   vyhlásenia elektronickej aukcie bol stanovený na deň  05.04.2024 o 8:00 hod na Okresnom  úrade  Banská  Bystrica,  Nám.  Ľ. Štúra 5943/1, Banská Bystrica  v kancelárii číslo dverí 220, druhé poschodie. 

Komisia konštatovala, že o nehnuteľný majetok predávaný formou vyhlásenia elektronickej aukcie prejavil písomnou ponukou záujem jeden subjekt: Peter Petráš, bytom Lučenec, ktorý doručil cenovú ponuku vo výške 16 300,- EUR (slovom: šestnásťtisíctristo eur) v lehote na doručovanie ponúk a splnil určené podmienky. Na základe tejto skutočnosti podľa § 8aa ods. 6 zákona č. 278/1993 Z. z. o správe majetku štátu v znení neskorších predpisov sa vyhlásenie elektronickej aukcie považuje za úspešné. Komisia odporučila uzatvoriť zmluvu s uvedeným záujemcom.

Dodatok:

Vyššie uvedený záujemca dňa 24.04.2024 odstúpil od predloženej cenovej ponuky. V nadväznosti na túto skutočnosť bude opakovane vyhlásená elektronická aukcia podľa § 8aa ods. 1 zákona č. 278/1993 Z. z.    
V Banskej Bystrici dňa  24.04.2024
Zápisnicu vypracovala: Mgr. Lucia Mackovičová   

